**Poziv na istraživanje tržišta**

Hrvatska akademska i istraživačka mreža – CARNET, planira započeti postupak javne nabave **Nabava usluge projektiranja i opremanja velikih studija,** za potrebe projekta„e-Sveučilišta“, financiranog sredstvima iz „Nacionalnog Plana oporavka i otpornosti 2021-2026“, investicija „C.3.1.R2-I, „Digitalna preobrazba visokog obrazovanja“.

Sukladno Zakonu o javnoj nabavi (NN 120/16, NN 114/22) prije formalnog početka postupka javne nabave sa svrhom provođenja istraživanja tržišta (radi pripreme nabave i informiranja gospodarskih subjekata o svojim planovima i zahtjevima u vezi s nabavom), u nastavku ove obavijesti, CARNET objavljuje zahtjeve vezane za nabavu i isporuku **IKT opreme – računalna oprema i audio-video oprema.**

**Radi daljnjeg planiranja i provedbe postupka te izrade dokumentacije o nabavi molimo sve zainteresirane gospodarske subjekte da dostave primjedbe i prijedloge s predloženom tehničkom specifikacijom i cijenom opreme za opremanje djelatnika CARNET-a koji rade na projektu sukladno danim zahtjevima najkasnije do 03. 09. 2025., na adresu elektroničke pošte** **nabava@carnet.hr****.**

U nastavku ove obavijesti zainteresiranim gospodarskim subjektima dostupni su naručiteljevi zahtjevi.

CARNET će pažljivo analizirati prikupljene informacije putem ovog istraživanja tržišta te na temelju svih dobivenih podataka sastaviti dokumentaciju o nabavi.

Prilikom provođenja istraživanja tržišta CARNET će postupati tako da svojim postupcima ne narušava tržišno natjecanje niti krši načela zabrane diskriminacije i transparentnosti.

Rezultati provedenog istraživanja ne obvezuju CARNET niti se njime stvara bilo kakav pravni posao/odnos s gospodarskim subjektima koji su u istraživanju sudjelovali.

**Kontekst postupka ove javne nabave**

Sukladno Odluci ministra znanosti i obrazovanja od 22. veljače 2022. o utvrđivanju unaprijed određenog prijavitelja za provedbu aktivnosti predviđenih kroz investiciju C.3.1.R2-I1, “ „Digitalna preobrazba visokog obrazovanja“, Nacionalnog programa oporavka i otpornosti 2021.-2026., Hrvatskoj akademskoj i istraživačkoj mreži - CARNET, dodijeljena je nadležnost nositelja projekta „ e-Sveučilišta“.

S tim u vezi, 23. ožujka 2022., nadležno resorno tijelo za predmetnu investiciju, Ministarstvo znanosti i obrazovanja i nositelj projekta CARNET, potpisali su Sporazum o pravima i obvezama upravljanja projektom „e-Sveučilišta“. Sukladno navedenom te slijedom propisanih djelatnosti CARNET-a i povezanih upravljačkih, stručnih i administrativnih kapaciteta, nositelj projekta je Hrvatska akademska i istraživačka mreža - CARNET. Mjerodavno tijelo koje je nadležno CARNET-u je Ministarstvo znanosti i obrazovanja kojemu je nadležna Vlada RH.

Cilj projekta „e-Sveučilišta“ je omogućiti fleksibilizaciju obrazovanja kroz podršku učinkovitoj digitalnoj preobrazbi i povećanju digitalne zrelosti visokog obrazovanja, fokusiranu na krajnje korisnike, javno obrazovne ustanove u visokom obrazovanju.

Predmetna investicija obuhvaća sljedeća ulaganja: Digitalna nastavna infrastruktura i servisi, oprema, alati i sadržaji; kibernetičke sigurnosti; Unaprjeđenje postojećeg informatičkog sustava u visokom obrazovanju; Osnaživanje kompetencija nastavnika za učenje i poučavanje u digitalnom okruženju kao i neophodna podrška obuke **i opremanja stručno-tehničkog osoblja krajnjih korisnika i nositelja projekta, CARNET-a.**

Projekt „e-Sveučilišta“ započeo je s provedbom 23. ožujka 2022. dok se završetak svih aktivnosti planira realizirati do kraja 2025. godine.

CARNET u okviru projekta „e-Sveučilišta“ priprema nabavu opreme za opremanje ustanova i studija za snimanje na tri lokacije: Rijeka, Osijek i Split

Na temelju postupka javne nabave za koji se provodi ovo istraživanje tržišta, odabrat će se ponuditelj najpovoljnije ponude za opremu za pilotiranje koja će biti implementirana na lokacijama ustanova u provedbi pilotiranja kao i na lokacijama CARNET-a.

**Predmet nabave**

Predmet nabave je nabava IKT opreme i multimedijske opreme za studija za snimanje, uređenja prostora i ugradnje nužnih strujnih, IKT i ostalih instalacija za studija za snimanje u Rijeci, Osijeku i Splitu s ciljem osiguranja implementacije projekta „e-Sveučilišta“.

U Prilozima 1., 3. i 5. nalaze se minimalne tehničke specifikacije nužne opreme te ostale potrebne predradnje u svakom od studija koje prethode samoj implementaciji opreme.

Od zainteresiranog gospodarskog subjekta se očekuje da:

* Ispuni za predložene modele uređaja Tehničku specifikaciju (Prilog 1.,Prilog 3. i Prilog 5.). U tehničkoj specifikaciji potrebno je popuniti sve stavke predložene tehničke specifikacije, u skladu s predloženim modelom traženog uređaja. Moguće je predložiti i više od jednog uređaja koji zadovoljavaju tehničku specifikaciju uz eventualni komentar utjecaja pojedinih komponenti na konačnu cijenu uređaja;
* Ispuni priloženi Troškovnik za pojedine predmete nabave, te dostavi **raspisanu specifikaciju s izraženim cijenama po pojedinoj stavci predmeta nabave;**
* Napravi procjenu radova na pojedinom prostoru ovisno o namjeni;
* Dostavi idejni prijedlog rješenja pojedinog studija na temelju predložene opreme (navedena je minimalna oprema, popis opreme se može proširi prema idejnom rješenju);
* Dodatne prijedloge radi poboljšanja funkcionalnosti studija.

Od zainteresiranog gospodarskog subjekta očekuju se i odgovori na sljedeća pitanja:

* Minimalni rok dobavljivosti opreme u RH
* Okvirni vremenski plan izvođenja radova
* Okvirni vremenski plan isporuke opreme

**Posjeti lokacijama:**

S obzirom na navedene predradnje koje su nužne prije implementacije opreme Naručitelj će omogućiti fizički posjet svakoj lokaciji zainteresiranim poslovnim subjektima gdje će moći pregledati stanje prostorija i od stručnog tima Naručitelja dobiti specifične informacije i potrebe svake pojedine lokacije. Iskaz interesa za posjet lokaciji potrebno je poslati na **nabava@carnet.hr****.** Naručitelj će prema zahtjevu odrediti termin posjeta.

Zainteresirani gospodarski subjekt slobodan je dostaviti svoje prijedloge i primjedbe. Na temelju svih dobivenih podataka, CARNET će sastaviti dokumentaciju o nabavi.

Dodatna pitanja zainteresirani gospodarski subjekti mogu dostaviti na elektroničku poštu **nabava@carnet.hr****.**najkasnije do 03. 09. 2025. do 16h. CARNET će sve informacije koje nastanu na temelju dodatnih pitanja javno objaviti na mrežnim strancima na isti način kao i ovu obavijest.